Ou Ma Be se MosterdJeanetta van Staden het vir ons hierdie resep gestuur. Sy skryf: My ma Bettie het altyd hierdie mosterd gemaak, veral as daar vark geslag is. Dit is oorspronklik twee resepte wat sy saam gevoeg het en dit maak n heerlike soet suur mosterd. Dit is lieflik saam met varkvleis, tong, skaapvleis en kan selfs as ‘n doopsous gebruik word. Dit bly ‘n algehele wenner!! Bestanddele: Eerste Mengsel 1 Eier 4 t Droe Mosterd poeier 1/2 K Wit asyn 4 t Witsuiker Knippie sout Tweede Mengsel 1 Blik Kondensmelk 1/2 Witasyn 1/2 K Kookolie Rooipeper na smaak 2 T Droe mosterd poeier 1 Eiergeel Metode: Eerste Mengsel Meng mosterd poeier in asyn tot mooi opgelos. Klits eier goed. Gooi alle bestandele in n dikboomkastrol en kook oor lae hitte. Roer aanhoudend om te verhoed dat dit klonte maak. Kook tot net dik en haal af van hitte. Laat afkoel. Tweede Mengsel: Los mosterd poeier in asyn op. Klits eiegeel liggies. Klits alle bestandele goed saam. Voeg by afgekoelde eerste mengsel en klits goed.